Qishloq xoʻjaligi ishlab chiqaruvchilarining suv tejovchi sugʻorish texnologiyalarini joriy etish boʻyicha xarajatlarining bir qismini qoplab berish chora-tadbirlari toʻgʻrisida
(resolution, 2021-02-24)

Oʻzbekiston Respublikasi Prezidentining “Qishloq xoʻjaligida suv tejovchi texnologiyalarni joriy etishni ragʻbatlantirish mexanizmlarini kengaytirish chora-tadbirlari toʻgʻrisida” 2019-yil 25-oktabrdagi PQ-4499-son qarori ijrosini taʼminlash hamda suv resurslaridan oqilona va samarali foydalanish, qishloq xoʻjaligi ekinlarini yetishtirishda suv tejovchi texnologiyalarni keng joriy etishni davlat tomonidan qoʻllab-quvvatlash maqsadida Vazirlar Mahkamasi qaror qiladi: 1. Quyidagilar: Qishloq xoʻjaligi ekinlarini yetishtirishda suv tejovchi sugʻorish texnologiyalarini joriy etish boʻyicha xarajatlarning bir qismini qoplab berish tartibi toʻgʻrisidagi nizom 1-ilovaga muvofiq; Yangi intensiv bogʻ, uzumzor va issiqxonalarda suv tejovchi texnologiyalarni joriy etish boʻyicha xarajatlarning bir qismini qoplab berish tartibi toʻgʻrisidagi nizom 2-ilovaga muvofiq tasdiqlansin. 2. Belgilab qoʻyilsinki: a) Oʻzbekiston Respublikasi Suv xoʻjaligi vazirligi: qishloq xoʻjaligi ekinlarini yetishtirishda suv tejovchi sugʻorish texnologiyalarini joriy qilish boʻyicha hududiy manzilli roʻyxatlarni shakllantirishga koʻmaklashish, ularni tahlil qilish va manzilli dasturni shakllantirish hamda belgilangan tartibda tasdiqlanishini tashkil qilish; suv tejovchi sugʻorish texnologiyalaridan samarali foydalanish yuzasidan tizimli monitoring olib borish hamda manzilli dasturning joylarda ijrosini taʼminlashda, yuzaga kelgan muammolarni bartaraf qilishda Qoraqalpogʻiston Respublikasi Vazirlar Kengashi, viloyatlar va tumanlar hokimliklariga koʻmaklashish; paxta xomashyosi yetishtirish uchun tomchilatib sugʻorish texnologiyasini joriy etish boʻyicha xarajatlarning bir qismini qoplashga subsidiyalarni oʻz vaqtida joylarga oʻtkazib berish; b) Oʻzbekiston Respublikasi Qishloq xoʻjaligi vazirligi: yangi intensiv bogʻ, uzumzor va issiqxona xoʻjaliklarida suv tejovchi texnologiyalarni joriy qilishga sarflangan xarajatlarning bir qismini qoplab berishga subsidiya ajratish boʻyicha takliflarning Bogʻdorchilik va issiqxona xoʻjaligini rivojlantirish hamda Uzum yetishtiruvchilar va vino tayyorlovchilarni qoʻllab-quvvatlash jamgʻarmalari Kengashlarida oʻz vaqtida koʻrib chiqish hamda subsidiya ajratish boʻyicha manzilli roʻyxatni tasdiqlash; yangi intensiv bogʻ, uzumzor va issiqxona xoʻjaliklarida suv tejovchi texnologiyalarni joriy qilishga sarflangan xarajatlarning bir qismini qoplab berishga subsidiya ajratish toʻgʻrisida tegishli shartnomalarni rasmiylashtirish hamda ijrosi boʻyicha monitoring yuritishni tashkil qilish; qishloq xoʻjaligi ekinlarini yetishtirish uchun suv tejovchi sugʻorish texnologiyalarini joriy etish boʻyicha xarajatlarning bir qismini qoplash uchun subsidiyalarni oʻz vaqtida joylarga oʻtkazib berish; v) Oʻzbekiston Respublikasi Moliya vazirligi har yili Davlat budjetining asosiy parametrlari tasdiqlangandan soʻng suv tejovchi sugʻorish texnologiyalarini joriy etish boʻyicha xarajatlarning bir qismini qoplashga ajratilgan mablagʻlarni belgilangan tartibda: Oʻzbekiston Respublikasi Qishloq xoʻjaligi vazirligiga, shuningdek, uning huzuridagi Bogʻdorchilik va issiqxona xoʻjaligini rivojlantirish agentligiga hamda Uzumchilik va vinochilikni rivojlantirish agentligiga; paxta xomashyosi yetishtirish maqsadida tomchilatib sugʻorish texnologiyasini joriy etish boʻyicha xarajatlarning bir qismini qoplash uchun esa Oʻzbekiston Respublikasi Suv xoʻjaligi vazirligiga yetkazish; g) Qoraqalpogʻiston Respublikasi Vazirlar Kengashi, viloyatlar va tumanlar hokimliklari: qishloq xoʻjaligi ekinlarini yetishtirish uchun suv tejovchi sugʻorish texnologiyalarini joriy etish boʻyicha tumanlar va hududiy manzilli roʻyxatlarini shakllantirish hamda ularning ijrosini tashkil qilish; joriy qilingan suv tejovchi sugʻorish texnologiyalarini puxta oʻrganib, tegishli dalolatnomalarni, subsidiya berish toʻgʻrisida xulosalar va talabgorlar roʻyxatlarini oʻz vaqtida rasmiylashtirish hamda subsidiya ajratish uchun Oʻzbekiston Respublikasi Qishloq xoʻjaligi vazirligiga, paxta xomashyosi yetishtirish uchun tomchilatib sugʻorish texnologiyasini joriy etish boʻyicha esa Suv xoʻjaligi vazirligiga taqdim qilib borish boʻyicha masʼuldir; d) mazkur qarorga asosan joriy etilayotgan qishloq xoʻjaligi ishlab chiqaruvchilarini davlat tomonidan qoʻllab-quvvatlash choralari oʻrmon xoʻjaliklari va oʻrmon fondi yerlari ijarachilariga ham toʻliq tatbiq etiladi. 3. Oʻzbekiston Respublikasi Moliya vazirligi 2020-yildan boshlab, Oʻzbekiston Respublikasi Davlat budjeti parametrlarini shakllantirishda Vazirlar Mahkamasi tomonidan tasdiqlangan qishloq xoʻjaligi ekinlarini yetishtirishda suv tejovchi sugʻorish texnologiyalarini joriy etish manzilli dasturiga muvofiq suv tejovchi sugʻorish texnologiyalarini joriy etish bilan bogʻliq xarajatlarni qoplash uchun zarur mablagʻlarni nazarda tutsin. 4. Suv tejovchi sugʻorish texnologiyalarini joriy qilishga koʻmaklashish boʻyicha tumanlar ishchi komissiyalarining namunaviy tarkibi 3-ilovaga muvofiq tasdiqlansin. 5. Vazirlar Mahkamasining 2019-yil 11-iyundagi 481-son qarori (Oʻzbekiston Respublikasi QT, 2019-y., 6-son, 125-modda) bilan tasdiqlangan Oʻzbekiston Respublikasi Qishloq xoʻjaligi vazirligi huzuridagi Bogʻdorchilik va issiqxona xoʻjaligini rivojlantirish agentligi qoshidagi Bogʻdorchilik va issiqxona xoʻjaligini rivojlantirish jamgʻarmasi toʻgʻrisidagi nizomga 4-ilovaga muvofiq oʻzgartirishlar kiritilsin. 6. Oʻzbekiston Respublikasi Hukumatining 5-ilovaga muvofiq ayrim qarorlari oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov, Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov zimmasiga yuklansin. 1. Ushbu Nizom qishloq xoʻjaligi ishlab chiqaruvchilariga paxta xomashyosi, donli ekinlar, sabzavot ekinlari va kartoshka, poliz ekinlari va ozuqabop ekinlar (keyingi oʻrinlarda qishloq xoʻjaligi ekinlari deb ataladi) yetishtirish uchun suv tejovchi sugʻorish texnologiyalarini joriy etish boʻyicha xarajatlarning bir qismini, shuningdek, ularni xarid qilish va qurishga ajratiladigan bank kreditlari boʻyicha foiz xarajatlarining bir qismini qoplash tartibini belgilaydi. Suv tejovchi sugʻorish texnologiyasi joriy etilgan maydonlar uchun subsidiya davlat budjetidan faqat bir marotaba ajratiladi. Kalendar yil budjeti parametrlarida suv tejovchi sugʻorish texnologiyasi joriy etilgan maydonlarga subsidiya ajratish uchun koʻzda tutilgan mablagʻlarni oʻtgan yillarda suv tejovchi texnologiyalar joriy etilgan maydonlarga subsidiya sifatida ajratilishiga yoʻl qoʻyilmaydi. 2. Mazkur Nizom talablari 2020-yil 1-yanvardan boshlab suv tejovchi sugʻorish texnologiyalari joriy etilgan maydonlarga nisbatan tatbiq etiladi. 3. Ushbu Nizomda quyidagi tushunchalardan foydalaniladi: talabgorlar — suv tejovchi sugʻorish texnologiyalarini joriy etuvchi qishloq xoʻjaligi ishlab chiqaruvchilari; tomchilatib sugʻorish — qishloq xoʻjaligi ekinlarini sugʻorishning oʻsimliklar ildizi yonidagi zonaga kam miqdorda (tomchilatib) suv yetkazib beradigan usuli; yomgʻirlatib sugʻorish — qishloq xoʻjaligi ekinlarini sugʻorishning tuproq va oʻsimliklar yuza qismiga suv tabiy yomgʻir suvi bilan sugʻorishga imkon qadar yaqinlashtirilgan yomgʻirlatib sugʻorish orqali yetkazib beriladigan usuli; keng qamrovli yomgʻirlatib sugʻorish tizimi (keyingi oʻrinlarda keng qamrovli sugʻorish tizimi deb ataladi) — keng maydonni qamrab oluvchi oʻzi yuruvchi agregatning aylanma yoki frontal harakatida suv yetkazib beriladigan yomgʻirlatib sugʻorish tizimi; “sprinkler” tizimi — statsionar kalta purkovchi uskunalar yordamida suv yetkazib beriladigan yomgʻirlatib sugʻorish tizimi; yerlarni lazer yordamida tekislagan holda diskret sugʻorish usuli (keyingi oʻrinlarda diskret sugʻorish deb ataladi) — qishloq xoʻjaligi ekinlarini sugʻorishning yerlarni dastlab lazer qurilmali tekislagich agregat yordamida tekislab suv egiluvchan sugʻorish quvurlari orqali tanafus bilan yetkazib beradigan usuli. 4. Subsidiyalarning bazaviy hisoblash miqdorlari ekin maydonining har bir gektari uchun quyidagi miqdorlarda belgilanadi: tomchilatib sugʻorish tizimlari uchun — 8 mln soʻm; yomgʻirlatib sugʻorish tizimlari uchun — 4 mln soʻm; diskret sugʻorish uchun — 1 mln soʻm. 5. Ushbu Nizomning 4-bandida nazarda tutilgan subsidiyalar miqdori uning bazaviy hisoblash miqdoriga qishloq xoʻjaligi ekin turi va yerlarning bonitet ballaridan kelib chiqadigan koeffitsiyentni koʻpaytirish yoʻli bilan aniqlanadi. 6. Qishloq xoʻjaligi ekin turlari va yerlarning bonitet ballaridan kelib chiqadigan koeffitsiyentlar ushbu Nizomga 1-ilovaga muvofiq hisoblanadi. 7. Talabgorlarning suv tejovchi sugʻorish texnologiyalarini joriy etish boʻyicha xarajatlarining bir qismini qoplash har yili Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari tomonidan tasdiqlanadigan qishloq xoʻjaligi ekinlarini yetishtirishda suv tejovchi sugʻorish texnologiyalarini joriy etish manzilli dasturi (keyingi oʻrinlarda manzilli dastur deb ataladi) doirasida amalga oshiriladi. 8. Har bir tumanda suv tejovchi sugʻorish texnologiyalarini joriy etishga koʻmaklashish boʻyicha tuman ishchi komissiyasi (keyingi oʻrinlarda tuman ishchi komissiyasi deb ataladi) Vazirlar Mahkamasi tomonidan tasdiqlangan namunaviy tarkibda tuziladi. Tuman irrigatsiya boʻlimi tuman ishchi komissiyasining ishchi organi hisoblanadi. 9. Talabgorlar kelgusi yilda suv tejovchi sugʻorish texnologiyalarini joriy etish boʻyicha har kalendar yilining 1-fevraliga qadar tuman ishchi komissiyasiga ushbu Nizomga 2-ilovadagi shaklga muvofiq ariza bilan yozma yoki belgilangan tartibda elektron shaklda murojaat qiladi. Arizadagi maʼlumotlar va taqdim qilingan hujjatlarning toʻgʻriligiga talabgorlar javobgar hisoblanadi. 10. Tuman ishchi komissiyasi: talabgorlarning arizalarini qabul qiladi hamda uch ish kunida joyiga chiqib oʻrganadi, suv tejovchi sugʻorish texnologiyalari joriy etiladigan yer uchastkalarining maydonlari, shart-sharoitlari, yer bonitet balli va shoʻrlanish darajasi, uning yetishtiriladigan qishloq xoʻjaligi ekinlariga mosligi, suv va elektr energiyasi bilan taʼminlanganlik darajasi va boshqa tomonlarini koʻrib chiqadi, shuningdek, talabgorlarning moliyaviy holatini oʻrganadi; oʻrganish natijasi boʻyicha kelgusi yilda suv tejovchi sugʻorish texnologiyalarini joriy etish boʻyicha tuman manzilli roʻyxatlarini (keyingi oʻrinlarda tuman manzilli roʻyxatlari deb ataladi) qishloq xoʻjaligi ekinlari va sugʻorish texnologiyalari turlari, hududlar hamda talabgorlar kesimida yer uchastkalarining maydonlari, yer bonitet balli, suv manbai, xizmat koʻrsatuvchi tijorat banklari nomi koʻrsatilgan holda shakllantiradi. Tuman manzilli roʻyxatlari tuman ishchi komissiyasining barcha aʼzolari tomonidan imzolanadi va tuman ishchi komissiyasi rahbari tomonidan tasdiqlanadi. Tasdiqlangan tuman manzilli roʻyxatlari har kalendar yilning 15-fevraliga qadar koʻrib chiqish va umumlashtirish uchun Oʻzbekiston Respublikasi Prezidentining “Paxta xomashyosini yetishtirishda tomchilatib sugʻorish texnologiyalaridan keng foydalanish uchun qulay shart-sharoitlar yaratishga oid kechiktirib boʻlmaydigan chora-tadbirlar toʻgʻrisida” 2018-yil 27-dekabrdagi PQ-4087-son qaroriga muvofiq tashkil etilgan Suvni tejaydigan sugʻorish texnologiyalarini joriy etishga koʻmaklashuvchi ishchi guruhiga (keyingi oʻrinlarda hududiy ishchi guruhi deb ataladi) belgilangan tartibda taqdim qilinadi. Tuman manzilli roʻyxatlarining toʻgʻriligiga tuman ishchi komissiyasi rahbari va aʼzolari masʼul hisoblanadi. 11. Hududiy ishchi guruh: tumanlarning manzilli roʻyxatlarini tahlil qiladi va qishloq xoʻjaligi ekinlari va sugʻorish texnologiyalari turlari, tumanlar, hududlar hamda talabgorlar kesimida yer uchastkalarining maydonlari, yer bonitet balli, suv manbai, xizmat koʻrsatuvchi tijorat banklari nomi koʻrsatilgan holda hududiy manzilli roʻyxatlarni (keyingi oʻrinlarda hududiy manzilli roʻyxatlar deb ataladi) shakllantiradi; zaruratga koʻra, talabgorlarning takliflarini joyiga chiqib qoʻshimcha ravishda oʻrganadi. Hududiy manzilli roʻyxatlar hududiy ishchi guruhining barcha aʼzolari tomonidan imzolanadi va hududiy ishchi guruhi rahbari tomonidan tasdiqlanadi. Tasdiqlangan hududiy manzilli roʻyxatlar har kalendar yilning 1-martiga qadar Oʻzbekiston Respublikasi Suv xoʻjaligi vazirligiga belgilangan tartibda taqdim qilinadi. Hududiy manzilli roʻyxatlarining toʻgʻriligiga hududiy ishchi guruh rahbari va aʼzolari masʼul hisoblanadi. 12. Oʻzbekiston Respublikasi Suv xoʻjaligi vazirligi: hududiy manzilli roʻyxatlarni Oʻzbekiston Respublikasi Qishloq xoʻjaligi vazirligi, Veterinariya va chorvachilikni rivojlantirish davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi, “Oʻztoʻqimachiliksanoat” uyushmasi bilan birgalikda tahlil qiladi; manzilli dastur loyihasini Qoraqalpogʻiston Respublikasi va viloyatlar kesimida qishloq xoʻjaligi ekinlari va sugʻorish texnologiyalari turlari, yer maydonlarining prognoz parametrlari koʻrsatilgan holda shakllantiradi hamda ushbu bandning ikkinchi xatboshisida nazarda tutilgan tashkilotlar bilan kelishilgan holda har kalendar yilning 1-apreliga qadar belgilangan tartibda Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosariga tasdiqlash uchun taqdim etadi. 13. Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari har kalendar yilning 15-apreliga qadar manzilli dasturni tasdiqlaydi. Tasdiqlangan manzilli dastur Oʻzbekiston Respublikasi Moliya vazirligi, Suv xoʻjaligi vazirligi, Qishloq xoʻjaligi vazirligi, Veterinariya va chorvachilikni rivojlantirish davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi, “Oʻztoʻqimachiliksanoat” uyushmasi hamda Qoraqalpogʻiston Respublikasi Vazirlar Kengashi va viloyatlar hokimliklariga ijro uchun yuboriladi. Oʻzbekiston Respublikasi Suv xoʻjaligi vazirligi, Qishloq xoʻjaligi vazirligi bilan kelishgan holda Qoraqalpogʻiston Respublikasi Vazirlar Kengashi va viloyatlar hokimliklarining suv tejovchi sugʻorish texnologiyalarini joriy etishning amaldagi holatidan kelib chiqib hamda talabgorlar roziligi asosida tasdiqlangan hududiy manzilli roʻyxatlardagi asosiy parametrlar doirasida oʻzgartirishlar kiritishi mumkin. 14. Qishloq xoʻjaligi ishlab chiqaruvchilariga suv tejovchi sugʻorish texnologiyalarini joriy etish boʻyicha xarajatlarning bir qismi ushbu Nizomga 3-ilovada keltirilgan sxemaga muvofiq qoplanadi. 15. Oʻzbekiston Respublikasi Moliya vazirligi har yili Davlat budjetining asosiy parametrlari tasdiqlangandan soʻng suv tejovchi sugʻorish texnologiyalarini joriy etish boʻyicha xarajatlarning bir qismini qoplashga ajratilgan mablagʻlarni belgilangan tartibda Oʻzbekiston Respublikasi Qishloq xoʻjaligi vazirligiga, paxta xomashyosi yetishtirish maqsadida tomchilatib sugʻorish texnologiyasini joriy etish boʻyicha xarajatlarning bir qismini qoplash uchun esa Oʻzbekiston Respublikasi Suv xoʻjaligi vazirligiga yetkazadi. Oʻzbekiston Respublikasi Davlat budjetidan ushbu maqsadlar uchun ajratiladigan mablagʻlar hisobi Oʻzbekiston Respublikasi Qishloq xoʻjaligi vazirligi hamda Suv xoʻjaligi vazirligida ochiladigan maxsus shaxsiy gʻazna hisobvaragʻida yuritiladi. 16. Suv tejovchi sugʻorish texnologiyalarini joriy qilgan talabgorlar ularni foydalanishga qabul qilishni tashkil qilish va subsidiya ajratish uchun tuman ishchi komissiyasiga yozma yoki belgilangan tartibda elektron shaklda murojaat qiladi. 17. Tuman ishchi komissiyasi murojaat kelib tushgan kundan eʼtiboran uch ish kuni ichida: murojaat qilgan talabgorning tasdiqlangan hududiy manzilli roʻyxatda borligini tekshiradi; hududiy manzilli roʻyxatda bor talabgor tomonidan joriy qilingan suv tejovchi sugʻorish texnologiyalarini joyiga chiqib talabgor va pudrat tashkiloti vakili ishtirokida har tomonlama puxta oʻrganadi va ishlatib koʻradi. Suv tejovchi sugʻorish texnologiyalari sifatli qurilib, foydalanishga toʻliq tayyor holda boʻlsa tegishli dalolatnomani rasmiylashtiradi, aks holda dalolatnoma rasmiylashtirilmaydi; dalolatnoma rasmiylashtirilgan talabgorga ushbu Nizomga 4-ilovaga muvofiq shaklda subsidiya ajratish toʻgʻrisida xulosa tayyorlaydi. Tuman ishchi komissiyasi rahbari va aʼzolari talabgorga subsidiya ajratish toʻgʻrisidagi xulosasining haqqoniyligi uchun masʼul hisoblanadi. 18. Tuman ishchi komissiyasining talabgorlarga subsidiya ajratish toʻgʻrisidagi xulosalari umumlashtirilib, ularning roʻyxatlari har oʻn kunda hududiy ishchi guruhiga koʻrib chiqish va umumlashtirish uchun belgilangan tartibda taqdim etiladi. Roʻyxatlarga dalolatnomalar va talabgorlarga subsidiya ajratish toʻgʻrisidagi xulosalar ilova qilinadi. 19. Hududiy ishchi guruhi: tuman ishchi komissiyasining subsidiya oladigan talabgorlarning roʻyxatlari kelib tushgan kundan eʼtiboran ikki ish kuni ichida ularni tahlil qiladi, zaruratga koʻra, joyiga borib oʻrganadi. har oʻn kunda taqdim etilgan roʻyxatlarni umumlashtiradi va subsidiya oladigan talabgorlarning roʻyxatlarini shakllantirib, Oʻzbekiston Respublikasi Qishloq xoʻjaligi vazirligiga, paxta xomashyosi yetishtirish uchun tomchilatib sugʻorish texnologiyasini joriy etish boʻyicha subsidiya oluvchilar roʻyxatlarini esa Suv xoʻjaligi vazirligiga belgilangan tartibda taqdim etadi. Ushbu roʻyxatlarga dalolatnomalar va talabgorlarga subsidiya ajratish toʻgʻrisidagi xulosalar ilova qilinadi. 20. Oʻzbekiston Respublikasi Qishloq xoʻjaligi vazirligi: hududiy ishchi guruhlar tomonidan taqdim etilgan roʻyxatlarni ular kelib tushgan kundan boshlab oʻn kun ichida Suv xoʻjaligi vazirligi, Veterinariya va chorvachilikni rivojlantirish davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi hamda “Oʻztoʻqimachiliksanoat” uyushmasi bilan birgalikda koʻrib chiqib umumlashtiradi; yakuniy umumlashtirilgan roʻyxatlarga muvofiq talabgorlarning suv tejovchi sugʻorish texnologiyalarini joriy etish boʻyicha xarajatlarining bir qismini qoplab berish maqsadida ularning tijorat banklaridagi hisobraqamlariga subsidiyalarni oʻtkazib beradi. 21. Oʻzbekiston Respublikasi Suv xoʻjaligi vazirligi: hududiy ishchi guruhlar tomonidan taqdim etilgan paxta xomashyosi yetishtirish uchun tomchilatib sugʻorish texnologiyasini joriy etish boʻyicha subsidiya oluvchilar roʻyxatlarini ular kelib tushgan kundan boshlab oʻn kun ichida Qishloq xoʻjaligi vazirligi, Oʻzbekiston fermer, dehqon xoʻjaliklari va tomorqa yer egalari kengashi hamda “Oʻztoʻqimachiliksanoat” uyushmasi bilan birgalikda koʻrib chiqib umumlashtiradi; yakuniy umumlashtirilgan roʻyxatlarga muvofiq talabgorlarning paxta xomashyosini yetishtirish uchun suv tejovchi sugʻorish texnologiyalarini joriy etish boʻyicha xarajatlarining bir qismini qoplab berish maqsadida ularning tijorat banklaridagi hisobraqamlariga subsidiyalarni oʻtkazib beradi. 22. Suv tejovchi sugʻorish texnologiyasini joriy qilgan talabgorlarning sugʻorish texnologiyasi butlovchi qismlarini xarid qilish va qurishga ajratiladigan bank kreditlari boʻyicha har bir gektarga 20 mln. soʻmdan oshmaydigan qismiga ajratiladigan kreditlar boʻyicha belgilangan foiz xarajatlarini qoplash ushbu Nizomga 5-ilovada koʻrsatilgan foizlar va shartlarda hamda Vazirlar Mahkamasining 2020-yil 16-yanvardagi 28-son qarori bilan tasdiqlangan Oʻzbekiston Respublikasi Iqtisodiyot va sanoat vazirligi huzuridagi Tadbirkorlik faoliyatini qoʻllab-quvvatlash davlat jamgʻarmasi toʻgʻrisidagi Nizom talablari asosida amalga oshiriladi. 23. Suv tejovchi sugʻorish texnologiyasini joriy qilgan talabgorlarga suv tejovchi sugʻorish texnologiyalarini joriy qilish va ularning butlovchi qismlarini sotib olish uchun ajratiladigan kreditlar boʻyicha bir gektarga 20 mln soʻmdan oshgan qismi (kompensatsiya qilinmaydigan qismi) alohida tijorat krediti bilan rasmiylashtiriladi. 24. Tadbirkorlik faoliyatini qoʻllab-quvvatlash davlat jamgʻarmasi tomonidan ikki ish kunida talabgorlarning kredit majburiyatlari boʻyicha foiz xarajatlarini qoplash yuzasidan Davlat budjetidan mablagʻlar ajratish toʻgʻrisidagi talabnomalar Oʻzbekiston Respublikasi Moliya vazirligiga taqdim etiladi. 25. Oʻzbekiston Respublikasi Moliya vazirligi Tadbirkorlik faoliyatini qoʻllab-quvvatlash davlat jamgʻarmasining talabnomalarini koʻrib chiqadi va ikki ish kunida tegishli mablagʻlarni ilgari ajratilgan budjet mablagʻlaridan foydalanish holatini inobatga olgan holda ajratadi. Bunda, Oʻzbekiston Respublikasi Moliya vazirligi tomonidan qoʻshimcha asoslantiruvchi hisob-kitob maʼlumotlari (tijorat banklari tomonidan kreditning qancha muddatga ajratilganligi, oʻtgan moliya yilida ajratilgan mablagʻlar bilan qancha qismi qoplab berilganligi va rejalashtirilayotgan moliya yilida qolgan qismi uchun qancha mablagʻ talab qilinishi hamda olinadigan kredit boʻyicha prognoz) talab qilib olinishi mumkin. 26. Tadbirkorlik faoliyatini qoʻllab-quvvatlash davlat jamgʻarmasi tomonidan talabgorlarning suv tejovchi sugʻorish texnologiyalarini joriy etish bilan bogʻliq loyihalari amalga oshirilgan yer maydonlari boʻyicha keyingi yillarda amalga oshiriladigan loyihalari uchun kredit majburiyatlarining bir qismini qoplashga yoʻl qoʻyilmaydi 27. Tasdiqlangan manzilli dastur hamda hududiy manzilli roʻyxatlar Oʻzbekiston Respublikasi Suv xoʻjaligi vazirligining rasmiy veb-saytlarida eʼlon qilinadi. 28. Oʻzbekiston Respublikasi Suv xoʻjaligi vazirligi Qishloq xoʻjaligi vazirligi, Veterinariya va chorvachilikni rivojlantirish davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi, “Oʻztoʻqimachiliksanoat” uyushmasi hamda hududiy ishchi guruhlar bilan birgalikda talabgorlar tomonidan joriy qilingan suv tejovchi sugʻorish texnologiyalaridan samarali foydalanish yuzasidan tizimli monitoring olib boradi hamda yuzaga kelgan muammolarni bartaraf qilishda ularga har tomonlama koʻmaklashadi. 29. Talabgorlarning suv tejovchi sugʻorish texnologiyalarini joriy qilish bilan bogʻliq xarajatlari hamda tegishli kredit foizlarining bir qismini qoplash boʻyicha Davlat budjetidan ajratiladigan mablagʻlardan maqsadli foydalanilishi yuzasidan nazorat Oʻzbekiston Respublikasi Moliya vazirligi Davlat moliyaviy nazorati departamenti tomonidan amalga oshiriladi. 30. Ushbu Nizom talablari buzilishida aybdor boʻlgan shaxslar qonun hujjatlariga muvofiq javob beradilar. Sugʻorish turi Yerlarning bonitet ballari hisob-kitobi boʻyicha koeffitsiyentlar 0 — 20 21 — 40 41 — 60 61 — 80 81 — 100 Paxta Tomchilatib sugʻorish 1,2 1,1 1,0 0,9 0,8 Keng qamrovli yomgʻirlatib sugʻorish tizimi 0,95 0,85 0,75 0,65 0,55 Diskret sugʻorish 1,2 1,1 1,0 0,9 0,8 Donli ekinlar Keng qamrovli yomgʻirlatib sugʻorish tizimi 1,2 1,1 1,0 0,9 0,8 “Sprinkler” tizimi 1,7 1,6 1,5 1,4 1,3 Sabzavot ekinlari va kartoshka Tomchilatib sugʻorish 0,15 0,14 0,13 0,12 0,11 Keng qamrovli yomgʻirlatib sugʻorish tizimi 0,35 0,3 0,25 0,2 0,15 “Sprinkler” tizimi 0,6 0,5 0,4 0,3 0,2 Poliz ekinlari Tomchilatib sugʻorish 0,15 0,14 0,13 0,12 0,11 Ozuqabop ekinlar Keng qamrovli yomgʻirlatib sugʻorish tizimi 0,7 0,6 0,5 0,4 0,3 “Sprinkler” tizimi 0,7 0,6 0,5 0,4 0,3 Bosqichlar Subyektlar Chora-tadbirlar Muddatlar 1-bosqich Talabgorlar Kelgusi yilda suv tejovchi sugʻorish texnologiyalarini joriy etish boʻyicha tuman ishchi komissiyasiga ariza bilan yozma yoki belgilangan tartibda elektron shaklda murojaat qiladi. Har kalendar yilining 1-fevraliga qadar 2-bosqich Tumanlar ishchi komissiyalari 1. Talabgorlarning arizalarini qabul qiladi va joyiga chiqib oʻrganadi hamda uning natijasi bilan kelgusi yilda suv tejovchi sugʻorish texnologiyalarini joriy etish boʻyicha tuman manzilli roʻyxatlarini shakllantiradi. Uch ish kuni 2. Tuman manzilli roʻyxatlari tuman ishchi komissiyasi barcha aʼzolari tomonidan imzolanadi va tuman ishchi komissiyasi rahbari tomonidan tasdiqlanadi hamda koʻrib chiqish uchun hududiy ishchi guruhiga taqdim qilinadi. Har kalendar yilning 15-fevraliga qadar 3-bosqich Qoraqalpogʻiston Respublikasi va viloyatlar hududiy ishchi guruhlari 1. Tumanlarning manzilli roʻyxatlarini tahlil qiladi, zaruratga koʻra, talabgorlarning takliflarini joyiga chiqib qoʻshimcha ravishda oʻrganadi. 2. Hududiy manzilli roʻyxatlarni shakllantiradi. Hududiy manzilli roʻyxatlar hududiy ishchi guruhining barcha aʼzolari tomonidan imzolanadi va hududiy ishchi guruhi rahbari tomonidan tasdiqlanadi hamda Oʻzbekiston Respublikasi Suv xoʻjaligi vazirligiga taqdim qilinadi. Har kalendar yilning 1-martiga qadar 4-bosqich Oʻzbekiston Respublikasi Suv xoʻjaligi vazirligi 1. Hududiy manzilli roʻyxatlarni Oʻzbekiston Respublikasi Qishloq xoʻjaligi vazirligi, Veterinariya va chorvachilikni rivojlantirish davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi, “Oʻztoʻqimachiliksanoat” uyushmasi bilan birgalikda tahlil qiladi. 2. Kelgusi yilda suv tejovchi sugʻorish texnologiyalarini joriy qilish boʻyicha manzilli dastur loyihasini shakllantiradi hamda Qishloq xoʻjaligi vazirligi, Veterinariya va chorvachilikni rivojlantirish davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi, “Oʻztoʻqimachiliksanoat” uyushmasi bilan kelishilgan holda tasdiq�ash uchun belgilangan tartibda Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosariga tasdiqlash uchun taqdim etadi. Har kalendar yilning 1-apreliga qadar 5-bosqich Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari 1. Oʻzbekiston Respublikasi Suv xoʻjaligi vazirligi tomonidan taqdim qilingan manzilli dasturni tasdiqlaydi. 2. Tasdiqlangan manzilli dasturni Oʻzbekiston Respublikasi Qishloq xoʻjaligi vazirligi, Moliya vazirligi, Suv xoʻjaligi vazirligi, Veterinariya va chorvachilikni rivojlantirish davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi, “Oʻztoʻqimachiliksanoat” uyushmasi hamda Qoraqalpogʻiston Respublikasi Vazirlar Kengashi va viloyatlar hokimliklariga ijro uchun yuboradi. Har kalendar yilning 15-apreliga qadar 6-bosqich Talabgorlar Cuv tejovchi sugʻorish texnologiyalari toʻliq joriy qilingandan soʻng ularni foydalanishga qabul qilish va subsidiya ajratish uchun tuman ishchi komissiyasiga yozma yoki belgilangan tartibda elektron shaklda murojaat qiladi. Cuv tejovchi sugʻorish texnologiyalarini joriy etish yakunlangandan soʻng 7-bosqich Tumanlar ishchi komissiyalari Talabgorlarning murojaatlarini tasdiqlangan hududiy manzilli roʻyxatda borligini tekshiradi. Tasdiqlangan hududiy manzilli roʻyxatda bor talabgor tomonidan joriy qilingan suv tejovchi sugʻorish texnologiyalarini joyiga chiqib talabgor va puratchi tashkilot vakili ishtirokida har tomonlama puxta oʻrganadi va ishlatib koʻradi hamda tegishli dalolatnomani rasmiylashtiradi. Uch ish kuni Dalolatnoma rasmiylashtirilgan talabgorga subsidiya ajratish toʻgʻrisida xulosa tayyorlaydi. Dalolatnoma va xulosa tuman ishchi komissiyasi barcha aʼzolari tomonidan imzolanadi va tuman ishchi komissiyasi rahbari tomonidan tasd�qlanadi. Xulosalar umumlashtirilib, ularning roʻyxatlarini hududiy ishchi guruhiga belgilangan tartibda taqdim qiladi. Ushbu roʻyxatlarga dalolatnomalarni va talabgorlarga subsidiya ajratish toʻgʻrisidagi xulosalarni ilova qiladi. Har 10 kunda 8-bosqich Qoraqalpogʻiston Respublikasi va viloyatlar hududiy ishchi guruhlari Tuman ishchi komissiyasining subsidiya oladigan talabgorlarning roʻyxatlarini tahlil qiladi, zaruratga koʻra joyiga chiqib oʻrganadi. Roʻyxatlar kelib tushgan kundan ikki ish kuni Roʻyxatlarni umumlashtiradi va subsidiya oladigan talabgorlarning roʻyxatlarini shakllantirib, Oʻzbekiston Respublikasi Qishloq xoʻjaligi vazirligiga, paxta xomashyosi yetishtirish uchun tomchilatib sugʻorish texnologiyasini joriy etish boʻyicha subsidiya oluvchilar roʻyxatlarini esa Suv xoʻjaligi vazirligiga belgilangan tartibda taqdim etadi. Ushbu roʻyxatlarga dalolatnomalarni va talabgorlarga subsidiya ajratish toʻgʻrisidagi xulosalarni ilova qiladi. Har 10 kunda 9-bosqich Oʻzbekiston Respublikasi Qishloq xoʻjaligi vazirligi Hududiy ishchi guruhlar tomonidan taqdim etilgan roʻyxatlarni ular kelib tushgan kundan boshlab oʻn kun ichida Suv xoʻjaligi vazirligi, Veterinariya va chorvachilikni rivojlantirish davlat qoʻmitasi, Oʻzbekiston fermer, dehqon xoʻjaliklari va tomorqa yer egalari kengashi hamda “Oʻztoʻqimachiliksanoat” uyushmasi bilan birgalikda koʻrib chiqib umumlashtiradi. Yakuniy umumlashtirilgan roʻyxatlarga muvofiq talabgorlarning suv tejovchi sugʻorish texnologiyalarini joriy etish boʻyicha xarajatlarning bir qismini qoplab berish maqsadida ularning tijorat banklaridagi hisobraqamlariga subsidiyalarni oʻtkazib beradi. Roʻyxatlar kelib tushgan kundan boshlab oʻn kun ichida 10-bosqich Oʻzbekiston Respublikasi Suv xoʻjaligi vazirligi Paxta xomashyosi yetishtirish uchun tomchilatib sugʻorish texnologiyasini joriy etish boʻyicha subsi�iya oluvchilar roʻyxatlarini ular kelib tushgan kundan boshlab oʻn kun ichida Qishloq xoʻjaligi vazirligi, Oʻzbekiston fermer, dehqon xoʻjaliklari va tomorqa yer egalari kengashi hamda “Oʻztoʻqimachiliksanoat” uyushmasi bilan birgalikda koʻrib chiqib umumlashtiradi. Yakuniy umumlashtirilgan roʻyxatlarga muvofiq talabgorlarning paxta xomashyosini yetishtrish uchun suv tejovchi sugʻorish texnologiyalarini joriy etish boʻyicha xarajatlarining bir qismini qoplab berish maqsadida ularning tijorat banklaridagi hisobraqamlariga subsidiyalarni oʻtkazib beradi. Roʻyxatlar kelib tushgan kundan boshlab oʻn kun ichida Qishloq xoʻjaligi vazirligi, Oʻzbekiston fermer, dehqon xoʻjaliklari va tomorqa yer egalari kengashi, “Oʻztoʻqimachiliksanoat” uyushmasi hamda hududiy ishchi guruhlar bilan birgalikda talabgorlar tomonidan joriy qilingan suv tejovchi sugʻorish texnologiyalaridan samarali foydalanish yuzasidan tizimli monitoring olib boradi hamda yuzaga kelgan muammolarni bartaraf qilishda ularga har tomonlama koʻmaklashadi. Suv tejovchi sugʻorish texnologiyalaridan foydalanish Davrida Jami 140 kun* Sugʻorish turi Tadbirkorlik faoliyatini qoʻllab-quvvatlash davlat jamgʻarmasi mablagʻlari hisobidan bank kreditlari boʻyicha foiz xarajatlarining bir qismini qoplash Paxta Tomchilatib sugʻorish 1 gektar ekin maydoni uchun 20 million soʻmdan oshmaydigan qismi boʻyicha valyuta turidan qatʼi nazar, tijorat banklari tomonidan belgilangan foiz stavkasining 50 foizi miqdorida, biroq milliy valyutadagi kreditlar uchun — 10 foizlik punktdan oshmagan miqdorda, xorijiy valyutadagi kreditlar uchun — 3 foizlik punktdan oshmagan miqdorda Keng qamrovli yomgʻirlatib sugʻorish tizimi Diskret sugʻorish Tadbirkorlik faoliyatini rivojlantirishni qoʻllab-quvvatlash davlat jamgʻarmasi toʻgʻrisidagi nizomda nazarda tutilgan shartlarda Donli ekinlar Keng qamrovli yomgʻirlatib sugʻorish tizimi 1 gektar ekin maydoni uchun 20 million soʻmdan oshmaydigan qismi boʻyicha valyuta turidan qatʼi nazar, tijorat banklari tomonidan belgilangan foiz stavkasining 50 foizi miqdorida, biroq milliy valyutadagi kreditlar uchun — 10 foizlik punktdan oshmagan miqdorda, xorijiy valyutadagi kreditlar uchun — 3 foizlik punktdan oshmagan miqdorda “Sprinkler” tizimi Sabzavot ekinlari va kartoshka Tomchilatib sugʻorish Tadbirkorlik faoliyatini rivojlantirishni qoʻllab-quvvatlash davlat jamgʻarmasi toʻgʻrisidagi nizomda nazarda tutilgan shartlarda Keng qamrovli yomgʻirlatib sugʻorish tizimi “Sprinkler” tizimi Poliz ekinlari Tomchilatib sugʻorish Tadbirkorlik faoliyatini rivojlantirishni qoʻllab-quvvatlash davlat jamgʻarmasi toʻgʻrisidagi nizomda nazarda tutilgan shartlarda Ozuqabop ekinlar Keng qamrovli yomgʻirlatib sugʻorish tizimi Tadbirkorlik faoliyatini rivojlantirishni qoʻllab-quvvatlash davlat jamgʻarmasi toʻgʻrisidagi nizomda nazarda tutilgan shartlarda “Sprinkler” tizimi 1. Ushbu Nizom qishloq xoʻjaligi ishlab chiqaruvchilariga tashkil etiladigan yangi intensiv bogʻ, uzumzor va issiqxona xoʻjaliklarida suv tejovchi texnologiyalarni joriy qilishga sarflangan xarajatlarning bir qismini qoplab berish tartibini belgilaydi. 2. Subsidiyalar 2019-yilda va undan keyingi yillarda tashkil etilgan yangi intensiv bogʻ, uzumzor va issiqxona xoʻjaliklarida suv tejovchi texnologiyalarni joriy qilgan loyihalar tashabbuskorlariga beriladi. 3. Ushbu Nizomda quyidagi tushunchalardan foydalaniladi: kelishuv shartnomasi — suvdan umumiy foydalanish maqsadida tutash hududlarda joylashgan har birining umumiy maydoni 35 gektardan oshmaydigan bir necha fermer xoʻjaligi va qishloq xoʻjaligi korxonalarining oʻzaro kelishuvi; loyiha — yangi intensiv bogʻ, uzumzor va issiqxona xoʻjaliklarida suv tejovchi texnologiyalarni joriy qilish boʻyicha tadbirlar majmui; loyiha tashabbuskori — 2019-yilda va undan keyingi yillarda tashkil etilgan yangi bogʻ, uzumzor va issiqxona xoʻjaliklarida suv tejovchi sugʻorish texnologiyalarini joriy etish yuzasidan murojaat qilgan shaxs; intensiv bogʻ — pakana va yarim pakana payvandtaglarda yetishtirilgan koʻchatlarni zich sxemada ekib, tomchilatib sugʻorish tizimi asosida tashkil etilgan bogʻ; suv tejovchi sugʻorish texnologiyalari — qishloq xoʻjaligi ekinlarini tomchilatib, yomgʻirlatib va yerlarni lazer yordamida tekislagan holda diskret sugʻorish tizimi; tomchilatib sugʻorish — qishloq xoʻjaligi ekinlarini sugʻorishning oʻsimliklarning ildizi yonidagi zonaga kam miqdorda (tomchilatib) suv yetkazib beradigan usuli; tomchilatib sugʻorish tizimi — suv tindirgich (hovuz), suv nasosi, suv tozalagichlar (filtrlar), mineral oʻgʻitlar eritmasini tayyorlovchi moslama, suvni boshqarish va oʻlchash vositalari, suv yetkazuvchi, suv tarqatuvchi va suv tomizgichli quvurlardan iborat sugʻorish majmuasi; er bonitirovkasi — qishloq xoʻjaligi ekinlarining oʻrtacha agrotexnika darajasida tuproq sifati va tabiiy ishlab chiqarish unumdorligining 100 ballik shkala boʻyicha qiyosiy bahosi. 4. Yangi intensiv bogʻ, uzumzor va issiqxona xoʻjaliklarini tashkil etishda suv tejovchi sugʻorish texnologiyalarini joriy qilish bilan bogʻliq xarajatlarning bir qismini qoplab berish maqsadida: joriy etilgan tomchilatib sugʻorish tizimlari uchun subsidiyalarning bazaviy hisoblash miqdori ekin maydonining har bir gektari uchun 8 million soʻm; maydoni 35 gektar dan ziyod bogʻ va uzumzorlarda suvdan maxsus foydalanish yoki suvni maxsus isteʼmol qilish boʻyicha vakolatli organlar tomonidan beriladigan tegishli ruxsatnomaga asosan suv chiqarish uchun burgʻilangan quduqni, shuningdek, daryolar, kanallar va boshqa suv havzalaridan suvni tortish uchun nasos stansiyasini qurishga har 35 gektar uchun 120 million soʻmdan oshmaydigan mikdorda; suvdan foydalanish maqsadida tutash hududlarda joylashgan har birining umumiy maydoni 35 gektardan oshmaydigan bir necha fermer xoʻjaligi va qishloq xoʻjaligi korxonalarining oʻzaro kelishuvi asosida suv chiqarish uchun burgʻilangan quduqni, shuningdek daryolar, kanallar hamda boshqa suv havzalaridan suvni tortishga nasos stansiyasini qurish uchun suvdan maxsus foydalanish yoki suvni maxsus isteʼmol qilish boʻyicha vakolatli organlar tomonidan beriladigan tegishli ruxsatnomaga asosan har 35 gektar maydonga 120 million soʻmdan oshmaydigan mikdorda subsidiya ajratiladi. Agar shartnomada suv tejovchi sugʻorish texnologiyalarini joriy qilishga sarflangan xarajatlar belgilangan subsidiya miqdoridan kam boʻlgan taqdirda, subsidiya shartnomada nazarda tutilgan summaga ajratiladi. 5. Tomchilatib sugʻorish tizimini joriy etish boʻyicha xarajatlarning bir qismini qoplash uchun har gektar maydonga subsidiyalar miqdori subsidiyalarning bazaviy hisoblash miqdoriga ekin turi va yerlarning bonitet ballaridan kelib chiqadigan koeffitsiyentni koʻpaytirish yoʻli bilan quyidagicha aniqlanadi: Sugʻorish turi Yerlarning bonitet ballari hisob-kitobi boʻyicha koeffitsiyentlar 0 — 20 21 — 40 41 — 60 61 — 80 81 — 100 Mevali ekinlar Tomchilatib sugʻorish tizimi 0,85 0,80 0,75 0,70 0,65 Uzum Tomchilatib sugʻorish tizimi 1,2 1,1 1,0 0,9 0,8 6. Loyihalar tashabbuskorlariga subsidiyalar: Oʻzbekiston Respublikasi Qishloq xoʻjaligi vazirligi huzuridagi Bogʻdorchilik va issiqxona xoʻjaligini rivojlantirish agentligi qoshidagi Bogʻdorchilik va issiqxona xoʻjaligini rivojlantirish jamgʻarmasi Kengashi; Oʻzbekiston Respublikasi Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamgʻarmasi mablagʻlari hisobidan subsidiyalar berish boʻyicha Kengashi (keyingi oʻrinlarda Kengashlar deb ataladi) qarorlariga asosan beriladi. 7. Subsidiyalar: Oʻzbekiston Respublikasi Qishloq xoʻjaligi vazirligi huzuridagi Bogʻdorchilik va issiqxona xoʻjaligini rivojlantirish agentligi qoshidagi Bogʻdorchilik va issiqxona xoʻjaligini rivojlantirish jamgʻarmasi (keyingi oʻrinlarda Jamgʻarma deb ataladi) hisobidan hamda Davlat budjetidan ajratiladigan mablagʻlar teng ulushlarda; Oʻzbekiston Respublikasi Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamgʻarmasi (keyingi oʻrinlarda Jamgʻarma deb ataladi) hisobidan ajratiladi. 8. Loyihalar subsidiyalar hisobidan ushbu Nizomga 1-ilovaga muvofiq sxema boʻyicha moliyalashtiriladi. 9. Loyihalar tashabbuskorlari subsidiya olish uchun tegishliligi boʻyicha Agentliklarga yozma yoki belgilangan tartibda elektron shaklda quyidagi hujjatlarni taqdim qiladi: yuridik shaxsning nomi, soliq toʻlovchining identifikatsion raqami (STIR) va tashkiliy-huquqiy shakli, pochta manzili, soʻrayotgan subsidiyaning maqsadi, loyihani amalga oshirish joyi, xizmat koʻrsatuvchi tijorat banki nomi va bankdagi hisobraqami koʻrsatilgan holda subsidiya berish toʻgʻrisidagi ariza; yangi intensiv bogʻ, uzumzor va issiqxona barpo etish uchun yer uchastkasi ajratilganligi toʻgʻrisida hujjatlar nusxasi; qishloq xoʻjaligi ishlab chiqaruvchisining yer uchastkasiga tuzilgan uzoq muddatli ijara shartnomasi nusxasi; suvdan foydalanish maqsadida tutash xududlarda joylashgan har birining umumiy maydoni 35 gektardan oshmaydigan bir necha fermer xoʻjaligi va qishloq xoʻjaligi korxonalarining oʻzaro kelishuv shartnoma nusxasi; ushbu Nizomga 2-ilovaga muvofiq shaklda loyiha toʻgʻrisida maʼlumot. 10. Agentliklar: loyihalar tashabbuskorlari tomonidan subsidiyalar olish uchun taqdim qilinadigan hujjatlarning uch ish kunida ushbu Nizom talablariga muvofiqligini oʻrganib chiqadi; taqdim qilingan hujjatlar ushbu Nizomning 9-bandiga muvofiq boʻlmagan, 2019-yildan oldin tashkil qilingan, shuningdek, intensiv boʻlmagan bogʻ va uzumzorlar uchun subsidiyalar soʻralganda va boshqa kamchiliklar aniqlanganda, loyihalar tashabbuskorlarini bu haqda xabardor qiladi; loyihalar tashabbuskorlari tomonidan yoʻl qoʻyilgan kamchiliklar Agentliklar tomonidan xabardor qilgandan soʻng yetti ish kuni mobaynida bartaraf qilinmagan taqdirda, hujjatlarni loyihalar tashabbuskorlariga qaytaradi; loyihalar tashabbuskorlarining subsidiyalar olish boʻyicha ushbu Nizom talablariga muvofiq boʻlgan hujjatlarini tegishliligicha Kengashlarga navbatdagi yigʻilishlarida koʻrib chiqish uchun kiritadi. 11. Kengashlar: Agentliklar tomonidan loyihalar tashabbuskorlarining subsidiyalar ajratish yuzasidan kiritgan hujjatlarini (takliflarini) koʻrib chiqadi, subsidiyalar ajratish toʻgʻrisida yoki ajratishni rad etish toʻgʻrisida tegishli qarorlarni qabul qiladi hamda subsidiyalar ajratiladigan loyihalar tashabbuskorlarining manzilli roʻyxatlarini tasdiqlaydi; ajratilgan subsidiyalardan boshqa maqsadlarda foydalanish holatlari aniqlangan taqdirda moliyalashtirishni toʻxtatadi va ajratilgan mablagʻlarni undirish choralarini koʻradi; qonun hujjatlariga muvofiq boshqa masalalar yuzasidan qarorlar qabul qiladi. 12. Kengashlarning subsidiyalarni ajratish toʻgʻrisidagi ijobiy qarorlari subsidiya berish uchun asos hisoblanadi. Kengashlarning yigʻilishlari bir oyda kamida bir marotaba oʻtkaziladi. 13. Agentliklar: Kengashlar tomonidan qabul qilingan qarorlar toʻgʻrisida loyihalar tashabbuskorlarini uch ish kuni mobaynida xabardor qiladi; Kengashlar tomonidan subsidiyani berish toʻgʻrisida qabul qilingan qarorlar asosida loyihalar tashabbuskorlari bilan subsidiyalar ajratish toʻgʻrisida tegishli shartnomalarni rasmiylashtiradi; 14. Oʻzbekiston Respublikasi Moliya vazirligi har yili Davlat budjetining asosiy parametrlari tasdiqlangandan soʻng suv tejovchi sugʻorish texnologiyalarini joriy etish boʻyicha xarajatlarning bir qismini qoplash uchun ajratilgan mablagʻlarni belgilangan tartibda tegishliligi boʻyicha Oʻzbekiston Respublikasi Qishloq xoʻjaligi vazirligi huzuridagi Bogʻdorchilik va issiqxona xoʻjaligini rivojlantirish agentligi hamda Oʻzbekiston Respublikasi Alkogol va tamaki bozorini tartibga solish hamda vinochilikni rivojlantirish agentligiga yetkazadi. Oʻzbekiston Respublikasi Davlat budjetidan ushbu maqsadlar uchun ajratiladigan mablagʻlar hisobi tegishliligi boʻyicha Agentliklarda ochiladigan maxsus shaxsiy gʻazna hisobvaraqlarida yuritiladi. 15. Subsidiyalar loyihalar tashabbuskorlariga ular tomonidan yangi intensiv bogʻ, uzumzor va issiqxonalarda suv tejovchi sugʻorish texnologiyalarini joriy etish ishlari yakunlanib, Oʻzbekiston Respublikasi Vazirlar Mahkamasi tomonidan tasdiqlangan namunaviy tarkibda Suv tejovchi sugʻorish texnologiyalarini joriy qilishga koʻmaklashish boʻyicha tuman ishchi komissiyacining (keyingi oʻrinlarda tuman ishchi komissiyasi deb ataladi) ularni foydalanishga qabul qilish yuzasidan tasdiqlangan dalolatnomalari Agentliklarga taqdim etilgandan soʻng bir oy muddatda ajratiladi. 16. Subsidiya miqdori tuman ishchi komissiyasi tomonidan tasdiqlangan dalolatnomalardagi loyiha koʻrsatkichlari asosida beriladi. Tuman ishchi komissiyasi rahbari va aʼzolari tasdiqlangan dalolatnomalarning haqqoniyligiga masʼul hisoblanadi. 17. Subsidiyalar loyihalar tashabbuskorlarining xizmat koʻrsatuvchi tijorat banklarida ochilgan maxsus 22626 hisobvaraqlariga (tashkilotlarning maqsadli mablagʻlari) oʻtkaziladi. 18. Yangi intensiv bogʻ, uzumzor va issiqxona barpo qilish ishlari loyihalar tashabbuskorlari tomonidan subsidiya olingandan soʻng 12 oydan oshmagan muddatda yakunlanishi lozim. 19. Agentliklar tumanlar (shahar) hokimlarining qishloq va suv xoʻjaligi masalalari boʻyicha oʻrinbosarlari, tumanlar qishloq xoʻjaligi boʻlim boshliqlari, yer resurslari va davlat kadastri boʻlimlari boshliqlari bilan birgalikda ushbu Nizomning 18-bandida belgilangan muddat oʻtgach ikki oy ichida subsidiya ajratish toʻgʻrisida shartnomalarda koʻrsatilgan parametrlar bajarilishi yuzasidan monitoringni amalga oshiradi. Monitoring yakunlari boʻyicha loyihalar tashabbuskorlari bilan Agentliklar oʻrtasida imzolangan shartnomada koʻrsatilgan parametrlar loyihalar tashabbuskorlari tomonidan bajarilgani yoki bajarilmagani toʻgʻrisida dalolatnomalar rasmiylashtiriladi. Dalolatnomalar tuman (shahar) hokimining qishloq va suv xoʻjaligi masalalari boʻyicha oʻrinbosari, qishloq xoʻjaligi boʻlimi boshligʻi, yer resurslari va davlat kadastri boʻlimi boshligʻi va Agentliklar vakillari tomonidan imzolanadi. 20. Agentliklar subsidiya ajratilgandan soʻng 12 oy davomida subsidiya ajratish toʻgʻrisida shartnoma shartlari loyihalar tashabbuskorlari tomonidan bajarilmagan taqdirda, ularga ajratilgan subsidiyalarni Agentlikka qaytarish haqida yozma xabarnoma yuboradi. Loyihalar tashabbuskorlari ushbu xabarnomalarni olgan kundan eʼtiboran bir oy mobaynida olingan subsidiyalarni Agentliklarning tegishli maxsus shaxsiy gʻazna hisobvaragʻiga qaytarishi lozim. Bunda loyihaning bajarilmagan qismiga teng boʻlgan subsidiya summasi qaytarilishi lozim. 21. Tasdiqlangan manzilli roʻyxatlar Oʻzbekiston Respublikasi Qishloq xoʻjaligi vazirligi, Agentliklar, Suv xoʻjaligi vazirligi hamda Qoraqalpogʻiston Respublikasi Vazirlar Kengashi va viloyatlar hokimliklarining rasmiy veb-saytlarida eʼlon qilinadi. 22. Loyihalar tashabbuskorlarining suv tejovchi sugʻorish texnologiyalarini joriy qilish bilan bogʻliq xarajatlarining bir qismini qoplash boʻyicha budjetdan ajratiladigan mablagʻlardan samarali foydalanilishi yuzasidan nazorat Oʻzbekiston Respublikasi Moliya vazirligi Davlat moliyaviy nazorati bosh boshqarmasi tomonidan amalga oshiriladi. 23. Ushbu Nizom talablari buzilishida aybdor boʻlgan shaxslar qonun hujjatlariga muvofiq javob beradilar. Bosqichlar Subyektlar Chora-tadbirlar Muddatlar 1-bosqich Loyiha tashabbuskori 1. Subsidiya mablagʻlarini olish uchun zarur hujjatlarni tayyorlaydi. 2. Oʻzbekiston Respublikasi Qishloq xoʻjaligi vazirligi huzuridagi Bogʻdorchilik va issiqxona xoʻjaligini rivojlantirish agentligi hamda Alkogol va tamaki bozorini tartibga solish hamda vinochilikni rivojlantirish agentligiga (keyingi oʻrinlarda Agentliklar deb ataladi) hujjatlarni yozma yoki belgilangan tartibda elektron shaklda taqdim qiladi. Tashabbus koʻrsatish tartibida 2-bosqich Agentliklar Loyihalar tashabbuskorlari tomonidan subsidiyalar olish uchun taqdim qilinadigan hujjatlarning ushbu Nizom talablariga muvofiqligini oʻrganib chiqadi va ularning subsidiyalar olish boʻyicha ushbu Nizom talablariga muvofiq boʻlgan hujjatlarini tegishliligicha Bogʻdorchilik va issiqxona xoʻjaligini rivojlantirish jamgʻarmasi kengashi yoki Alkogol va tamaki bozorini tartibga solish hamda vinochilikni rivojlantirish agentligining Vinochilikni rivojlantirish jamgʻarmasi mablagʻlari hisobidan subsidiyalar berish boʻyicha Kengashiga (keyingi oʻrinlarda Kengashlar deb ataladi) navbatdagi yigʻilishlarida koʻrib chiqish uchun kiritadi. Uch ish kuni 3-bosqich Kengashlar Agentliklar tomonidan loyihalar tashabbuskorlarining subsidiyalar ajratish yuzasidan kiritilgan hujjatlarini (takliflarini) koʻrib chiqadi va tegishli qarorlarni qabul qiladi, shuningdek, subsidiyalar ajratiladigan loyihalar tashabbuskorlarining manzilli roʻyxatlarini tasdiqlaydi. Bir oy 4-bosqich Agentliklar Loyihalar tashabbuskorlarini Kengashlar tomonidan qabul qilingan qarorlar toʻgʻrisida xabardor qiladi va Kengashlar tomonidan subsidiyani berish toʻgʻrisida qabul qilingan qarorlar asosida loyihalar tashabbuskorlari bilan subsidiyalar ajratish toʻgʻrisida tegishli shartnomalarni rasmiylashtiradi. Uch ish kuni 5-bosqich Agentliklar Subsidiyalarni loyihalar tashabbuskorlariga ular tomonidan yangi intensiv bogʻ, uzumzor va issiqxonalarda suv tejovchi sugʻorish texnologiyalarini joriy etish ishlari yakunlanib, tuman ishchi komissiyasi tomonidan tasdiqlangan dalolatnomalar taqdim etilgandan soʻng ajratadi. Subsidiya ajratish toʻgʻrisida shartnoma shartlari bajarilgandan soʻng subsidiya mablagʻlarini loyiha tashabbuskorining tijorat bankida ochilgan maxsus 22626 hisobvaragʻiga oʻtkazadi. Bir oy muddatda 6-bosqich Loyihalar tashabbuskorlari Subsidiyalardan qatʼiy ravishda yangi intensiv bogʻ, uzumzor va/yoki issiqxona xoʻjaliklarida suv tejovchi sugʻorish texnologiyasini joriy qilish va/yoki s�gʻorish quduqlarini burgʻilash, shuningdek, nasos stansiyasini qurish uchun belgilangan maqsadlarda foydalanadi. Shartnoma shartlariga muvofiq 7-bosqich Agentliklar Tumanlar (shahar) hokimlarining qishloq va suv xoʻjaligi masalalari boʻyicha oʻrinbosarlari, tumanlar qishloq xoʻjaligi boʻlim boshliqlari, yer resurslari va davlat kadastri boʻli�lari boshliqlari bilan birgalikda 12 oy muddat oʻtgach ikki oy ichida subsidiya ajratish toʻgʻrisida shartnomalarda koʻrsatilgan parametrlar bajarilishi yuzasidan monitoringni amalga oshiradi. belgilangan muddat oʻtgach ikki oy ichida Monitoring yakunlari boʻyicha loyihalar tashabbuskorlari bilan Agentliklar oʻrtasida imzolangan shartnomada koʻrsatilgan parametrlar loyihalar tashabbuskorlari tomonidan bajarilgani yoki bajarilmagani toʻgʻrisida dalolatnomalar rasmiylashtiriladi. Subsidiya ajratish toʻgʻrisida shartnoma shartlari loyihalar tashabbuskorlari tomonidan bajarilmagan taqdirda, ularga ajratilgan subsidiyalarni Agentlikka qaytarish haqida yozma xabarnoma yuboradi. Loyihalar tashabbuskorlari ushbu xabarnomalarni olgan kundan eʼtiboran bir oy mobaynida olingan subsidiyalarni Agentliklarning tegishli maxsus shaxsiy gʻazna hisobvaragʻiga qaytarishi lozim. yozma xabarnoma olgan kundan eʼtiboran bir oy ichida Jami 68 kun* 1. Tuman hokimi, tuman ishchi komissiyasi rahbari 2. Tuman hokimining qishloq va suv xoʻjaligi masalalari boʻyicha oʻrinbosari, tuman ishchi komissiyasi rahbarining oʻrinbosari 3. Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasining tuman boʻlimi boshligʻi 4. Tuman qishloq xoʻjaligi boʻlim boshligʻi 5. Tuman irrigatsiya boʻlimi boshligʻi, tuman ishchi komissiyasining ishchi organi rahbari 6. Tuman moliya boʻlimi boshligʻi 7. Tuman veterinariya va chorvachilikni rivojlantirish boʻlim boshligʻi 8. Tuman yer resurslari va davlat kadastri boʻlim boshligʻi 9. Tuman elektr taʼminoti korxonasi direktori 10. Tuman fermer, dehqon xoʻjaliklari va tomorqa yer egalari hududiy kengash raisi 11. Xizmat koʻrsatuvchi tijorat bank rahbari 12. Qoraqalpogʻiston Respublikasi Suv xoʻjaligi vazirligi, “______” irrigatsiya tizimlari havza boshqarmasi qoshidagi nasos stansiyalari va energetika boshqarmasining tuman uchastkasi boshligʻi 13. Qoraqalpogʻiston Respublikasi Suv xoʻjaligi vazirligi, “______” irrigatsiya tizimlari havza boshqarmasi qoshidagi meliorativ ekspeditsiyaning tuman uchastkasi boshligʻi 14. Xizmat koʻrsatuvchi suv isteʼmolchilari uyushmasi rahbari. 1. 6-bandning “b” kichik bandi ikkinchi xatboshisi quyidagi tahrirda bayon qilinsin: “bir gektar ekin maydoniga tomchilatib sugʻorish texnologiyacini joriy etish uchun 8 million soʻmdan oshmaydigan miqdorda” 2. 7-banddan ikkinchi xatboshi chiqarib tashlansin. 3. 10, 15 — 24-bandlar oʻz kuchini yoʻqotgan deb hisoblansin. 1. Vazirlar Mahkamasining “Paxta xomashyosi yetishtiruvchilarning tomchilatib sugʻorish texnologiyasini joriy qilish bilan bogʻliq xarajatlarini qoplash tartibi toʻgʻrisidagi nizomni tasdiqlash haqida” 2019-yil 6-fevraldagi 103-son qarori. 2. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Agrosanoat majmui ustidan nazorat qilish inspeksiyasi faoliyatini tartibga soluvchi normativ-huquqiy hujjatlarni tasdiqlash toʻgʻrisida” 2019-yil 12-iyuldagi 575-son qaroriga 7-ilovaning 24-bandi. 3. Vazirlar Mahkamasining “Meva mahsulotlari ishlab chiqaruvchilarning tomchilatib va yomgʻirlatib sugʻorish asosidagi suv tejovchi texnologiyalarni joriy qilishga ketgan xarajatlarini qoplab berish tartibi toʻgʻrisidagi nizomni tasdiqlash haqida” 2019-yil 12-avgustdagi 664-son qarori (Oʻzbekiston Respublikasi QT, 2019-y., 8-son, 181-modda).